Fra 2010 til 2013 var Gundersen første varamedlem av Universitetsstyret for de vitenskapelig ansatte ved Universitetet i Oslo. Han fikk nest flest stemmer ved valget av to vitenskapelige representanter og skulle dermed i utgangspunktet vært fast medlem av Universitetsstyret, men i henhold til kvoteringsreglene rykket han ned fordi også kandidaten som fikk flest stemmer var mann. Ved valget i 2013 fikk Gundersen flest stemmer og ble innvalgt som første representant for de vitenskapelig ansatte i Universitetsstyret.